joelniklaus/EU_Wikipedias huggingface dataset:
ΚΚ Ολίμπια

Η ΚΚ Ολίμπια (σλοβενικά: KK Olimpija), γνωστή με την ονομασία Ολίμπια Λιουμπλιάνα, είναι επαγγελματική ομάδα καλαθοσφαίρισης. Ο σύλλογος εδρεύει στη Λιουμπλιάνα της Σλοβενίας. Η ομάδα διεξάγει τους εντός έδρας αγώνες της στην Αρένα Στόζιτσε, χωρητικότητας 12.480 θεατών.

Ονομασίες 
Ο σύλλογος ιδρύθηκε το 1946 ως τμήμα καλαθοσφαίρισης ενός ευρύτερου αθλητικού συλλόγου, της Σβόμποντα (στα ελληνικά, «Ελευθερία»). Αργότερα άλλαξε την ονομασία της αρκετές φορές, Οι πέντε τελευταίες ονομασίες του συλλόγου περιλαμβάνουν τους κύριους χορηγούς της ομάδας.

Ονομασία συλλόγου 
 KK Svoboda (1946)
 KK Enotnost (1947–54)
 AŠK Olimpija (1955–76)
 KK Olimpija (1976 έως σήμερα)

Ονομασία χορηγού 
 Brest (1976–78)
 Iskra (1978–82)
 ZZI (1982–83)
 Smelt (1983–97)
 Union (1997–2017)
 Petrol (2017–έως σήμερα)

Παραπομπές

Εξωτερικοί σύνδεσμοι 
 

Σλοβενικοί σύλλογοι καλαθοσφαίρισης
Ιδρύσεις αθλητικών συλλόγων το 1946
Ιδρύσεις ομάδων καλαθοσφαίρισης το 1946
Βυζαντινό Μουσείο Μάνης

Το Βυζαντινό Μουσείο Μάνης στεγάζεται στον Πύργο Πικουλάκη στην Αρεόπολη, δίπλα στον ναό του Αγίου Ιωάννη, και αποτελεί έναν από τους σταθμούς στο "Δίκτυο Μουσείων Μάνης". Το συγκρότημα είναι μια οχυρή μανιάτικη κατοικία, με πύργο και πυργόσπιτο, των προεπαναστατικών χρόνων δωρεά του Ιωάννη Πικουλάκη στο Δημόσιο. Στον Πύργο Πικουλάκη η μόνιμη έκθεση έχει θέμα τις "Ιστορίες θρησκευτικής πίστης της Μάνης" και αναπτύσσεται σε δύο θεματικές ενότητες :

"Εμφάνιση και εδραίωση του Χριστιανισμού" στο ισόγειο 

Η πρώτη ενότητα αναφέρεται στην εμφάνιση και τη σταδιακή διάδοση και εδραίωση του χριστιανισμού στη Μάνη. Η έκθεση βασίζεται κατεξοχήν σε αρχαιολογικό υλικό. Ευρήματα από τις μεγάλες βασιλικές στο Γύθειο, στην Καινήπολη και στο Τηγάνι, και αρχιτεκτονικά, κυρίως, γλυπτά ναών του 11ου και του 12ου αιώνα τοποθετούν τον επισκέπτη έναντι του ζητήματος του εκχριστιανισμού της Μάνης.

 "Η Εκκλησία: τόπος λατρείας - χώρος επικοινωνίας" στον όροφο

Η δεύτερη ενότητα επιχειρεί να προβάλλει τα βασικά χαρακτηριστικά του χριστιανικού ναού, που ως δημιούργημα – με την αρχιτεκτονική του μορφή και τη ζωγραφική του διακόσμηση – συνοψίζει το δόγμα της πίστης και παράλληλα συνιστά σημείο αναφοράς για την κοινότητα των πιστών, που συγκεντρώνονται εντός του για την άσκηση της λατρείας. Τοιχογραφίες και εικόνες, εκκλησιαστικά βιβλία, αναθηματικές επιγραφές ευσεβών Μανιατών, καθώς και εκκλησιαστικά αντικείμενα ή λειτουργικά σκεύη που υπηρετούν το τελετουργικό, χρονολογούμενα από τη βυζαντινή ή και τη μεταβυζαντινή περίοδο.

Πηγές
https://web.archive.org/web/20180413124100/http://www.tap.gr/tapadb/components/com_jshopping/files/demo_products/084_MAN_MANH_W.pdf
http://collections.culture.gr/SearchItems.aspx?LocationID=26&periodstring=

Πληροφορίες
http://odysseus.culture.gr/h/1/gh155.jsp?obj_id=18381

Βυζαντινά μουσεία στην Ελλάδα
Ημέρα του Αγίου Πατρικίου

Ημέρα του Αγίου Πατρικίου, ή η Γιορτή του Αγίου Πατρικίου (Ιρλανδικά: Lá Fhéile Pádraig, "Η Ημέρα της Εορτής του Πατρικίου"), είναι μια πολιτιστική και θρησκευτική εορτή που λαμβάνει χώρα την 17η Μαρτίου, την επέτειο του θανάτου, κατά την παράδοση, του Αγίου Πατρικίου (Saint Patrick) (περ. 385–461 μ.Χ. ), του σημαντικότερου Προστάτη Αγίου της Ιρλανδίας. 

Η Ημέρα του Αγίου Πατρικίου ανακηρύχθηκε επίσημη χριστιανική αργία στις αρχές του 17ου αιώνα και τηρείται από την Καθολική Εκκλησία, την Αγγλικανική Εκκλησία (και ιδίως στην Εκκλησία της Ιρλανδίας), την Ανατολική Ορθόδοξη Εκκλησία, και τη Λουθηρανική Εκκλησία. Η ημέρα μνημονεύει τον Άγιο Πατρίκιο και την άφιξη του Χριστιανισμού στην Ιρλανδία, και αποτελεί αφορμή για εορτασμό του ιρλανδέζικου πολιτισμού και καταγωγής σε όλον τον πλανήτη. Οι εορτασμοί περιλαμβάνουν γενικά παρελάσεις και φεστιβάλ, εκδηλώσεις που καλούνται céilithe, και τη χρήση του πράσινου χρώματος ή του τριφυλλιού (shamrocks) σε ενδύματα και αξεσουάρ. Οι δε χριστιανοί παρακολουθούν λατρευτικές λειτουργίες  προς τιμήν του Αγίου και οι περιορισμοί της Νηστείας της Σαρακοστής επί του φαγητού και της κατανάλωσης αλκοόλ αίρονται για την ημέρα, γεγονός το οποίο έχει ευνοήσει τη σύνδεση της παράδοσης με αυξημένη κατανάλωση αλκοόλ.

Η Ημέρα του Αγίου Πατρικίου είναι επίσημη αργία στη Δημοκρατία της Ιρλανδίας, τη Βόρεια Ιρλανδία, την καναδική Επαρχία της Νέας Γης και Λαμπραντόρ (Newfoundland and Labrador), και τη Βρετανική Υπερπόντια Κτήση της Μονσεράτ (Μοντσερράτ). Επίσης εορτάζεται σε πολλές άλλες χώρες, όπου υπάρχει ικανή ιρλανδική διασπορά, ιδιαίτερα στη Μεγάλη Βρετανία, τον Καναδά, τις Ηνωμένες Πολιτείες της Αμερικής, την Αργεντινή, την Αυστραλία και τη Νέα Ζηλανδία. 
Η Ημέρα του Αγίου Πατρικίου εορτάζεται σε περισσότερες χώρες από οποιαδήποτε άλλη εθνική εορτή. Οι σύγχρονοι εορτασμοί έχουν ιδιαίτερα επηρεαστεί από τους εορτασμούς της Ιρλανδικής διασποράς, ιδιαίτερα εκείνοι στη Βόρεια Αμερική. Τα τελευταία χρόνια, η ημέρα του Αγίου Πατρικίου έχει δεχτεί σημαντική κριτική για την υπερβολική εμπορευματικοποίησή της και για την προώθηση αρνητικών στερεοτύπων των Ιρλανδών.

References 

Θρησκευτικές εορτές και τελετές
Πολιτισμός της Ιρλανδίας
Καθολικές θρησκευτικές εορτές
Γιώργος Μπουγάς

Ο Γιώργος Μπουγάς  ( Πειραιάς, 1941 - 12 Μαΐου 2005), ήταν Έλληνας δικηγόρος και πολιτικός. Πατέρας του ήταν  επίσης βουλευτής Χρήστος Μπουγάς (γ. 1908 -) και μητέρα του η βουλευτής Ταρσή Μπουγά.

Πολιτική καριέρα 
Σπούδασε νομικά και άσκησε το δικηγορικό λειτούργημα. Στις εκλογές του 1977 εξελέγη βουλευτής στην Β΄ Πειραιώς , με το ψηφοδέλτιο της ΝΔ (παραιτήθηκε από την έδρα η μητέρα του). 
Επανεξελέγη βουλευτής το 1981, 1985, τον Ιούνιο του 1989, τον Νοέμβριο του 1989 και το 1990.

Ήταν παντρεμένος με τη Ρίτσα Μπουγά και απέκτησαν παιδιά.

Απεβίωσε σε ηλικία 64 ετών το 2005. Κηδεύτηκε στις 13 Μαΐου 2005 από τον ιερό ναό Ευαγγελίστριας στον Πειραιά.

Παραπομπές 

Βουλευτές Β' Πειραιά
Βουλευτές εκλεγμένοι με τη Νέα Δημοκρατία
Ζάλγκιρις Κάουνας

Η Ζάλγκιρις Κάουνας (διεθνώς: Zalgiris Kaunas, BC Zalgiris Kaunas, λιθουανικά: Kauno Žalgiris) είναι επαγγελματική ομάδα καλαθοσφαίρισης. Εδρεύει στο Κάουνας της Λιθουανίας και διεξάγει τους εντός έδρας αγώνες της στη Ζάλγκιρις Αρένα, χωρητικότητας 15.688 θέσεων.

Επιτυχίες

Εγχώριες διοργανώσεις
Πρωτάθλημα Λιθουανίας

 Πρωταθλήτρια (34): 1946, 1950, 1952, 1953, 1954, 1955, 1957, 1958, 1991, 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2007, 2008, 2011, 2012, 2013, 2014, 2015, 2016, 2017, 2018, 2019, 2020, 2021

Κύπελλο Λιθουανίας

 Κυπελλούχος (10): 2007, 2008, 2011, 2012, 2015, 2017, 2018, 2020, 2021, 2022

Πρώην εγχώριες διοργανώσεις
Πρωτάθλημα ΕΣΣΔ
 Πρωταθλήτρια (5): 1947, 1951, 1985, 1986, 1987
Κύπελλο ΕΣΣΔ
 Κυπελλούχος : 1953

Περιφερειακές διοργανώσεις
Βορειοευρωπαϊκή Λίγκα
 Νικήτρια (1): 1999
Βαλτική Λίγκα
 Νικήτρια (5): 2005, 2008, 2010, 2011, 2012
Βαλτικό Κύπελλο
 Νικήτρια (1): 2009

Ευρωπαϊκές διοργανώσεις
Ευρωλίγκα
 Νικήτρια (1): 1999
 Φιναλίστ (1): 1986
Κύπελλο Σαπόρτα
 Νικήτρια (1): 1998
 Φιναλίστ (1): 1985

Παγκόσμιες διοργανώσεις
Διηπειρωτικό Κύπελλο
 Νικήτρια (1): 1986

Παραπομπές

Εξωτερικοί σύνδεσμοι 
 

Λιθουανικοί σύλλογοι καλαθοσφαίρισης
Ιδρύσεις αθλητικών συλλόγων το 1944
Ιδρύσεις ομάδων καλαθοσφαίρισης το 1944
Σοβιετικοί σύλλογοι καλαθοσφαίρισης
Συμμετοχή των Νήσων Φερόων στη Eurovision

Στις 9 Ιουνίου του 2015 το τοπικό ραδιοτηλεοπτικό δίκτυο Kringvarpið εξέφρασε την επιθυμία του να γίνει μέλος της EBU ώστε να μπορεί να συμμετάσχει στον διαγωνισμό. Ωστόσο αργότερα απορρίφθηκε λόγω ότι οι Νήσοι Φερόες είναι κομμάτι γης της Δανίας. Ο υπουργός παιδείας των νησιών Bjørn Kalso υποστήριξε την συμμετοχή λέγοντας πως "η δικαιολογία μέχρι τώρα ήταν ότι οι χώρες πρέπει να είναι αναγνωρισμένες από τον ΟΗΕ προκειμένου να συμμετάσχουν αλλά δεν υπάρχει αμφιβολία ότι θα μπορέσουμε να ξεπεράσουμε τα εμπόδια, αν είμαστε απολύτως αποφασισμένοι για να επιτευχθεί αυτός ο στόχος, μέχρι να γίνουν μέλος της EBU", πράγμα το οποίο δεν γίνεται, παρόλο που ανήκουν γεωγραφικά στην Ευρωπαϊκή ήπειρο οι Νήσοι Φερόες δεν είναι ανεξάρτητο κράτος αλλά κτήση του Βασιλείου της Δανίας.

Παραπομπές

Νήσοι Φερόες
Vimeo

Το Vimeo είναι ιστοσελίδα ανταλλαγής βίντεο, όπου, οι χρήστες της μπορούν να παρακολουθήσουν αλλά και να ανεβάσουν βίντεο που θέλουν να μοιραστούν με άλλους. Δημιουργήθηκε το 2004 από μια ομάδα ανθρώπων που θέλησαν να προβάλουν τα δικά τους έργα αλλά και τις δικές τους προσωπικές στιγμές. Από το 2007 άρχισε να υποστηρίζει και το ανέβασμα βίντεο υψηλής ανάλυσης (High-definition). Tον Μάρτιο του 2016 το Vimeo είχε πάνω από 130 εκατ. μοναδικούς επισκέπτες και βρίσκονταν στην τρίτη θέση ανάμεσα στις ιστοσελίδες με παρόμοιο περιεχόμενο.

'Ονομα 
Το όνομα Vimeo δόθηκε από τους πρωτεργάτες του εγχειρήματος Jake Lodwick and Zach Klein. Στο όνομα γίνεται λογοπαίγνιο με τις λέξεις Video και me, είναι επίσης και αναγραμματισμός της λέξης movie.

Παραπομπές 

Ιστότοποι
Ιστοσελίδες ανταλλαγής βίντεο
Παγκόσμιο πρωτάθλημα Φόρμουλα 1 (2006)

Το Παγκόσμιο Πρωτάθλημα Φόρμουλα 1 του 2006 ήταν το 57ο πρωτάθλημα Φόρμουλα 1 που διοργάνωσε η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός του Μπαχρέιν στις 12 Μαρτίου 2006 και το πρωτάθλημα ολοκληρώθηκε στις 22 Οκτωβρίου 2006 στη Βραζιλία. Συνολικά διεξήχθησαν 18 αγώνες και έλαβαν μέρος 11 ομάδες.

Παγκόσμιος πρωταθλητής αναδείχθηκε ο Φερνάντο Αλόνσο για δεύτερη συνεχόμενη χρονιά και έγινε ο νεώτερος παγκόσμιος πρωταθλητής που κατάφερε κάτι τέτοιο. Το πρωτάθλημα κατασκευαστών κατάκτησε η ομάδα της Ρενώ, πέντε βαθμούς μπροστά από την δεύτερη ομάδα, που ήταν η Φερράρι.

Ομάδες και Οδηγοί

Βαθμολογίες

Βαθμολογία οδηγών 
Η βαθμολογία για το πρωτάθλημα των οδηγών είχε ως εξής:

Βαθμολογία κατασκευαστών 

Η βαθμολογία για το πρωτάθλημα των κατασκευαστών είχε ως εξής:

Παραπομπές 

Φορμουλα 1
2006
Φρανκ Γουέλκερ

Ο Φράνκλιν Ουέντελ "Φρανκ" Γουέλκερ (αγγλικά: Franklin Wendell "Frank" Welker, 12 Μαρτίου 1946 - ) είναι Αμερικανός ηθοποιός, ο οποίος περισσότερο ασχολείται με τη φωνητική ηθοποιία. Γεννημένος στο Ντένβερ, μετακόμισε στην Καλιφόρνια, όπου φοίτησε στο Santa Monica College, όπου ειδικεύτηκε στις Θεατρικές Σπουδές. Μάλιστα, το 1966, τιμήθηκε για την ερμηνεία του σε κολεγιακό θέατρο, σε διασκευή του Μάγου του Οζ, ως το Δειλό Λιοντάρι. Το 1969 άρχισε να κάνει και φωνητική ηθοποιία, με τη σειρά κινουμένων σχεδίων Scooby-Doo, στον ρόλο του Φρεντ Τζόουνς, ρόλο που διατηρεί έως και σήμερα, καθώς τον έχει παίξει σε όλο το franchise της σειράς, εκτός ελαχίστων εξαιρέσεων. Αργότερα, συμμετείχε και στη σειρά The Transformers, όπου εκεί έπαιξε αρκετούς ρόλους. Ενώ κι εκεί συμμετείχε και σε ταινίες βασισμένες της σειράς, στον ρόλο των ρομπότ όπως το Transformers 3 αλλά και το Transformers 4: Εποχή Αφανισμού. Ωστόσο, έχει συμμετάσχει και στην ταινία της Disney, Αλαντίν, το 1992, στον ρόλο του Αμπού.

Παραπομπές

Εξωτερικοί σύνδεσμοι 
 Frank Welker @ The Numbers

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί φωνής
Κώστας Κυδωνιάτης

Ο Κώστας Κυδωνιάτης ήταν Έλληνας μουσικοπαιδαγωγός, πιανίστας, συνθέτης και διευθυντής ορχήστρας.

Βιογραφία
Γεννήθηκε στην Τρίπολη το 1908 και πέθανε στην Αθήνα το 1996.

Σπούδασε θεωρητικά με τον Μάριο Βάρβογλη και πιάνο με τον Αντώνη Σκόκο στο Ελληνικό Ωδείο, ενώ αργότερα συνέχισε στο Ωδείο Αθηνών. Διδάχθηκε ανώτερα θεωρητικά επίσης από τον Δημήτρη Μητρόπουλο και Φιλοκτήτη Οικονομίδη. Τα χρόνια 1933-36 συνέχισε τις σπουδές στο Παρίσι με τους Marguerite Long (πιάνο) και στις Βρυξέλλες με τους Ε. Βosquet (πιάνο), R. Ledent (ενορχήστρωση), L. & J. Jongen (σύνθεση) και D. Defauw (διεύθυνση ορχήστρας) έως το 1939.
Καθηγητής των θεωρητικών στο Ωδείο Αθηνών από το 1939. Δίδαξε επίσης ή διετέλεσε διευθυντής στα Ωδεία Πειραιώς, Πατρών, Ορφείο.

Ήταν μόνιμος πιανίστας στην Κρατική Ορχήστρα Αθηνών κατά την περίοδο 1955-73 και μόνιμος διευθυντής της ορχήστρας του ΕΙΡ τα έτη 1941-1962.

Έχει γράψει έργα για μικρά και μεγάλα μουσικά σύνολα, ανάμεσά τους ένα ελληνικό Te Deum, Σε τον Θεόν, για μεγάλη ορχήστρα, σολίστ και χορωδία. Σαν συνθέτης κατατάσσεται στη λεγόμενη Δεύτερη εθνική σχολή.

Πηγές 

 http://panagiotisandriopoulos.blogspot.gr/2008/05/blog-post_4799.html
Εκπομπή του Γιάννη Μάντακα στο ραδιοσταθμό Θεσσαλονίκης το 1960
 Ένας σπουδαίος μουσικός δημιουργός (Ριζοσπάστης)

Βιβλιογραφία
 Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

 Γεώργιος Κατραλής: Κωνσταντίνος Κυδωνιάτης 

Έλληνες μουσικοί
Έλληνες πιανίστες
 Έλληνες διευθυντές ορχήστρας
 Έλληνες συνθέτες
Καθηγητές του Ωδείου Αθηνών
Απόφοιτοι του Ωδείου Αθηνών
Αθανάσιος Μπουκουβάλας

Ο Αθανάσιος Ι. Μπουκουβάλας (1899 - ;) ήταν Έλληνας δικηγόρος και πολιτικός.

Βιογραφία 
Σπούδασε νομικά και εργάστηκε ως δικηγόρος.
Εξελέγη βουλευτής στην εκλογική περιφέρεια Σερρών το 1935 με τα Συμπράττοντα Κυβερνητικά Κόμματα, το 1946 με το Λαϊκό Κόμμα και το 1950 με την Πολιτική Ανεξάρτητη Παράταξη.

Στην κυβέρνηση Τσαλδάρη υπηρέτησε ως υφυπουργός Γεωργίας από το 1946 ως το 1947.

Παραπομπές 

Βουλευτές Σερρών
Έλληνες υφυπουργοί Γεωργίας
Βουλευτές εκλεγμένοι με το Λαϊκό Κόμμα
Θάνατος στη Βενετία

Ο Θάνατος στη Βενετία είναι ταινία του Λουκίνο Βισκόντι, βασισμένη στην ομώνυμη νουβέλα του Τόμας Μαν.

Υπόθεση
Ο Γκούσταφ φον Άσενμπαχ είναι ένας ηλικιωμένος συνθέτης, που αποφασίζει να ταξιδέψει στη Βενετία για λόγους υγείας. Εκεί βλέπει και ερωτεύεται τον Πολωνό έφηβο Τάτζιο, ο οποίος κάνει διακοπές με την οικογένειά του. Παρά τις προειδοποιήσεις των αρχών για την επιδημία που θερίζει τη Βενετία, ο Άσενμπαχ παραμένει στο ξενοδοχείο, προκειμένου να θαυμάσει τον Τάτζιο. Έτσι, το πάθος του για την ιδανική ομορφιά υπερνικά τη θέληση για ζωή, και όσο η υγεία του επιδεινώνεται, ο Άσενμπαχ επιμένει στον ανεκπλήρωτο έρωτα.

Διανομή

Παραπομπές

Ιταλικές ταινίες
Ιταλικές ταινίες συσχετιζόμενες με ΛΟΑΤ
Ταινίες του 1971
Ιταλόφωνες ταινίες
Πολωνόφωνες ταινίες
Ιταλικές δραματικές ταινίες
Γαλλικές ταινίες
Αγγλόφωνες ταινίες
Ταινίες βασισμένες σε γερμανικά μυθιστορήματα
Ταινίες σε σκηνοθεσία Λουκίνο Βισκόντι
Στράτος Παπουτσέλης

Ο Ευστράτιος (Στράτος) Παπουτσέλης είναι Έλληνας πρώην διαιτητής ποδοσφαίρου.

Γεννήθηκε στην Αγιάσο της Λέσβου, όπου και μεγάλωσε. Είναι υπάλληλος του ΟΤΕ. Ως διαιτητής, ήταν μέλος του Συνδέσμου Διαιτητών Λέσβου. Μπήκε για πρώτη φορά στους πίνακες της Α΄ Εθνικής το καλοκαίρι του 1996, εν όψει της νέας αγωνιστικής περιόδου 1996-97.

Λίγους μήνες μετά, στις 8 Δεκεμβρίου 1996, ήταν διαιτητής στο μεγάλο ντέρμπυ Ολυμπιακού - Παναθηναϊκού στο Καραϊσκάκη. Η λανθασμένη απόφασή του να δώσει πέναλτυ υπέρ του Ολυμπιακού σε ανατροπή του Ίλια Ίβιτς από τον Γιάννη Καλλιτζάκη που έγινε έξω από την περιοχή προκάλεσε θύελλα διαμαρτυριών από τους οπαδούς και τη διοίκηση των «πρασίνων». Ο Πανθηναϊκός εξέδωσε ανακοίνωση όπου ανέφερε:

«Τώρα εξηγούνται όλα όσα λέγονταν και γράφονταν πριν αρχίσει το πρωτάθλημα και ποιοι ήταν οι στόχοι των δήθεν εξυγιαντών της διαιτησίας. Αλλά αντί να δολοφονούν κάθε Κυριακή το ελληνικό ποδόσφαιρο, ας δώσουν τουλάχιστον τον τίτλο στον Ολυμπιακό από τώρα με νομοθετικό διάταγμα».

Στην ανακοίνωση αυτή απάντησε η «Θύρα 7» του Ολυμπιακού υπενθυμίζοντας ευνοϊκές διαιτησίες υπέρ του Παναθηναϊκού τα αμέσως προηγούμενα χρόνια.

Μετά τη διαιτησία του στο ντέρμπυ, ο Παπουτσέλης διαγράφηκε από τους πίνακες της Α΄ Εθνικής, αλλά ακριβώς ένα χρόνο μετά, τον Δεκέμβριο του 1997, επανήλθε με απόφαση του τότε αρχιδιαιτητή Βασίλη Βουράκη.

Παραπομπές

Έλληνες διαιτητές ποδοσφαίρου
Επαμεινώνδας Κυπριάδης

Ο Επαμεινώνδας Κυπριάδης (1888 - 1958) ήταν Έλληνας γεωπόνος και επιχειρηματίας.

Βιογραφικά στοιχεία 

Γεννήθηκε στην Αλεξάνδρεια Αιγύπτου και ήταν γιος του Μίνωος Κυπριάδου, επιχειρηματία με τεράστια περιουσία. Σπούδασε γεωπονία στο Κρατικό Αγρονομικό Ινστιτούτο του Gembloux του Βελγίου και εν συνεχεία συμμετείχε στους Βαλκανικούς Πολέμους με τον βαθμό του ανθυπολοχαγού. Για κάποιο διάστημα υπηρέτησε ως νομογεωπόνος στη Λάρισα αναπτύσσοντας στη συνέχεια επιχειρηματική δραστηριότητα με την εισαγωγή αυτοκινούμενων αρότρων και καλλιεργητικών μηχανών.

Το 1926 ανέλαβε τακτικός καθηγητής γεωργικής μηχανολογίας στην Ανωτάτη Γεωπονική Σχολή Αθηνών, στην οποία παρέμεινε μέχρι και το 1958. Την περίοδο 1955 - 1956 χρημάτισε πρύτανης του Γεωπονικού Πανεπιστημίου Αθηνών ενώ για ένα μικρό διάστημα διετέλεσε καθηγητής στο Πανεπιστήμιο Θεσσαλονίκης. Υπήρξε εμπνευστής της πορθμιακής σύνδεσης Ρίου - Αντιρρίου, πρώτος πρόεδρος του Οργανισμού Κωπαΐδας και πρόεδρος των Ελλήνων Γεωπόνων. Στην κυβέρνηση Πέτρου Βούλγαρη χρημάτισε υφυπουργός Γενικός Διοικητής Ανατολικής Μακεδονίας ενώ στην κυβέρνηση Κανελλόπουλου υφυπουργός Γενικός Διοικητής Ανατολικής Μακεδονίας και υπουργός Εφοδιασμού.

Το 1919 ίδρυσε την εταιρεία «Κυπριάδης - Κυριαζής και Σία», με την οποία ανέλαβε να δημιουργήσει μια συνοικία σε ευρωπαϊκά πρότυπα στην περιοχή των Πατησίων, στην οποία ο πατέρας του είχε αγοράσει τεράστιες εκτάσεις γης. Η περιοχή έλαβε το όνομα του και έχει μείνει γνωστή ως "Κηπούπολη Κυπριάδη". 

Απεβίωσε το 1958 στην Αθήνα. Ήταν παντρεμένος και είχε ένα γιο, τον Μίνωα Κυπριάδη, καθηγητή στο Διεθνές Κέντρο Ανώτατης Γεωπονικής Μετεκπαίδευσης του ΟΟΣΑ.

Παραπομπές  	

Έλληνες υπουργοί Εφοδιασμού
Έλληνες υφυπουργοί Γενικοί Διοικητές Ανατολικής Μακεδονίας
Έλληνες γεωπόνοι
Ομάδα Βίσεγκραντ

Η ομάδα Βίσεγκραντ, γνωστή και ως χώρες του Βίσεγκραντ, είναι μια συμμαχία η οποία απαρτίζεται από τέσσερα κράτη της Κεντρικής Ευρώπης, την Τσεχία, την Ουγγαρία, την Πολωνία και τη Σλοβακία, με σκοπό την προώθηση της ευρωπαϊκής ολοκλήρωσής τους, καθώς και την υποστήριξη της στρατιωτικής, οικονομικής και ενεργειακής μεταξύ τους συνεργασίας. Έχουν συχνά κοινές γραμμές πλεύσης στην πολιτική, ενώ εμπλέκονται ως αρωγοί και σε πολιτιστικά, επιστημονικά και τουριστικά θέματα.

Η ομάδα προήλθε σε μια σύνοδο κορυφής των αρχηγών κρατών και κυβερνήσεων της Τσεχοσλοβακίας, της Ουγγαρίας και της Πολωνίας που πραγματοποιήθηκε στην ουγγρική καστροπολιτεία του Βίσεγκραντ, στις 15 Φεβρουαρίου του 1991 (δεν πρέπει να συγχέεται με το Βίσεχραντ, ένα κάστρο δίπλα στον ποταμό Μολδάβα στην Πράγα, την πρωτεύουσα της Τσεχίας, ή με την πόλη Βίσεγκραντ στη νοτιοανατολική Βοσνία και Ερζεγοβίνη).

Η Τσεχία και η Σλοβακία έγιναν μέλη της συμμαχίας μετά τη διάλυση της ενωμένης Τσεχοσλοβακίας το 1993. Τα τέσσερα μέλη της Ομάδας Βίσεγκραντ εντάχθηκαν στην Ευρωπαϊκή Ένωση την όλα την 1η Μαΐου του 2004.

Ονομασία 
Η ονομασία της ομάδας, όπως και ο τόπος της συνάντησης που επιλέχθηκε, προέρχεται από τη συνεδρίαση των ηγετών της Βοημίας (Τσεχία), της Πολωνίας και της Ουγγαρίας στο Βίσεγκραντ το 1335. Ο Κάρολος Α΄ της Ουγγαρίας, ο Κάζιμιρ Γ΄ της Πολωνίας και ο Ιωάννης της Βοημίας συμφώνησαν να δημιουργήσουν νέες οδούς για το εμπόριο (ως τελωνειακή ένωση) για να παρακάμψουν τους εμπορικούς δρόμους και τα προνόμια της Βιέννης και να αποκτήσουν ευκολότερη πρόσβαση σε άλλες ευρωπαϊκές αγορές. Επικυρώθηκε επίσης η αναγνώριση της κυριαρχίας της Τσεχίας επί του Δουκάτου της Σιλεσίας. Μια δεύτερη συνάντηση έλαβε χώρα στο 1339, όπου αποφασίστηκε ο διάδοχος του βασιλικού θρόνου της Πολωνίας σε περίπτωση που ο Κάζιμιρ Γ΄ θα πέθαινε χωρίς να έχει αρσενικό διάδοχο.

Το 1991 η συμμαχία αυτή αναβίωσε από την συμφωνία σε σύνοδο κορυφής των τότε αρχηγών της Ουγγαρίας, της Πολωνίας και της Τσεχοσλοβακίας, στην γραφική ουγγρική πόλη Βίσεγκραντ, προχωρώντας σε περιφερειακή και πολιτική συνεργασία. 

Οι σύγχρονες ονομασίες που χρησιμοποιούνται για την Ομάδα Βίσεγκραντ από τα κράτη μέλη της είναι στα τσεχικά Visegrádská čtyřka ή Visegrádská skupina, στα ουγγρικά Visegradi Együttműködés ή Visegradi négyek, στα πολωνικά Grupa Wyszehradzka και στα σλοβακικά Vyšehradská skupina ή Vyšehradská štvorka. Σε ορισμένες περιπτώσεις αναφέρεται ως Τρίγωνο Βίσεγκραντ και αφορά την περίοδο κατά την οποία οι χώρες της συμμαχίας ήταν τρεις, όμως έχει χρησιμοποιηθεί και μετά τη διάλυση της Τσεχοσλοβακίας το 1993.

Μέλη 
 Ουγγαρία (από το 1991)
 Πολωνία (από το 1991)
 Τσεχοσλοβακία (1991-1993) αντικαταστάθηκε από
 Σλοβακία (από το 1993)
 Τσεχία (από το 1993)

Παραπομπές

Εξωτερικοί σύνδεσμοι 
 

Διακυβερνητικός Οργανισμός
Κεντρική Ευρώπη
Διεθνείς πολιτικοί οργανισμοί
Μινωικές Αερογραμμές

Οι Μινωικές Αερογραμμές Α.Ε., ή αλλιώς Minoan Air, είναι Ελληνική περιφερειακή αεροπορική εταιρεία με έδρα στο Ηράκλειο Κρήτης και βάση των δραστηριοτήτων της στον Κρατικό Αερολιμένα Ηρακλείου.

Ιστορικό 
Οι Μινωικές Αερογραμμές ιδρύθηκαν τον Σεπτέμβριο του 2011. Ένας από τους ανθρώπους κλειδιά της εταιρείας είναι ο Γιώργος Μαυραντωνάκης, συνιδρυτής της Sky Express, πρώην γενικός διευθυντής και αναπληρωτής διευθυντής των Ολυμπιακών Αερογραμμών και πρώην σύμβουλος του προέδρου της εταιρείας αυτής. Η πρώτη βάση της εταιρείας ήταν στον Κρατικό Αερολιμένα Ηρακλείου.

Τον Ιούνιο 2012, οι Μινωικές Αερογραμμές δημιούργησαν μια αεροπορική εταιρεία στην Ισπανία (στα αεροδρόμια Μπούργος και Λεόν) για να εκτελεί ναυλωμένες πτήσεις για το ισπανικό τουριστικό πρακτορείο Good Fly. Τον Ιούλιο του 2012 η εταιρεία ξεκίνησε να εκτελεί πτήσεις από τη βάση της στο Ηράκλειο προς την Κω και τη Ρόδο για όλο το έτος, και εποχιακές πτήσεις προς Μυτιλήνη και Σαντορίνη. Το δίμηνο Οκτώβριος - Νοέμβριος του 2012, η εταιρεία ναύλωσε ένα από τα αεροσκάφη της στην Flyglinjen.

Τον Ιανουάριο 2013, οι Μινωικές Αερογραμμές ανακοίνωσαν το άνοιγμα δύο νέων βάσεων εκτός Ελλάδας, στο Αεροδρόμιο Oxford του Λονδίνου στις 4 Μαρτίου 2013 και στο Αεροδρόμιο Λουγκάνο στις 29 Μαρτίου 2013. Οι Μινωικές Αερογραμμές πετούσαν από το Αεροδρόμιο Oxford προς το Δουβλίνο και το Εδιμβούργο έως τις 4 Αυγούστου 2013, ενώ πτήσεις προς το Αεροδρόμιο Φιουμιτσίνο της Ρώμης και αυτό της Βιέννης εκτελούνταν από το Λουγκάνο. Τον Σεπτέμβριο 2013, ανακοινώθηκε η διακοπή όλων των πτήσεων από και προς το Λουγκάνο. Από τότε, επικεντρώθηκε στις πτήσεις εσωτερικού στην Ελλάδα.

Το Νοέμβριο 2015, οι Μινωικές Αερογραμμές, διέκοψαν όλες τις λειτουργίες τους μέχρι νεωτέρας, λόγω επίδρασης της οικονομικής κρίσης.

Προορισμοί 
Οι Μινωικές Αερογραμμές εκτελούσαν τακτικές πτήσεις προς τους ακόλουθους προορισμούς μέχρι τον Ιούλιο 2015:
 Ελλάδα
 Αθήνα
 Αλεξανδρούπολη
 Ηράκλειο: Βάση
 Κως
 Μύκονος
 Μυτιλήνη
 Ρόδος
 Σαντορίνη
 Θεσσαλονίκη

Στόλος 

Μέχρι τον Οκτώβριο του 2015, οι Μινωικές Αερογραμμές διέθεταν στο στόλο τους, τα ακόλουθα αεροσκάφη:

Παραπομπές

Εξωτερικοί σύνδεσμοι 

Πρώην αεροπορικές εταιρείες της Ελλάδας
Οικονομία της Κρήτης
Ντερβίς Μεχμέτ Πασά

Ο Ντερβίς Μεχμέτ Πασά ηταν Οθωμανός Μεγάλος Βεζύρης επί Αχμέτ Α'.Εγινε αρχηγός του Οθωμανικού στόλου,δεύτερος βεζύρης και τελικά Μεγάλος Βεζύρης σε πολύ σύντομο χρονικό διάστημα.Ο Ντερβίς Μεχμέτ Πασά ήταν σύμφωνα με πληροφορίες ανιψιός του Νταμάτ Ρουστέμ Πασά.Ο Ντερβίς εκτελέστηκε το 1606 από τον Αχμέτ Α' για άγνωστους λόγους.
Ισπανικές βουλευτικές εκλογές 2015

Στην Ισπανία διεξήχθησαν βουλευτικές εκλογές για την εκλογή του 11ου Κοινοβουλίου στις 20 Δεκεμβρίου 2015. Για πρώτη φορά  στην ιστορία της χώρας δεν προέκυψε αυτοδύναμη κυβέρνηση. Εξελέγησαν και οι 350 έδρες στο Κογκρέσο των Αντιπροσώπων και οι 208 από τις συνολικά 266 έδρες στη Γερουσία. Το κεντροδεξιό Λαϊκό Κόμμα ήρθε πρώτο με 28,34% και 123 έδρες.  Το Ισπανικό Σοσιαλιστικό Εργατικό Kόμμα έλαβε 22,00% και 90 έδρες. Την τρίτη θέση κατέλαβε το νεοσύστατο Podemos με 20,68% και 69 έδρες. Τέταρτο ήρθε το Κόμμα των Πολιτών με 13,94% και 40 έδρες. Ποσοστά κάτω από 10% έλαβαν η Ρεπουμπλικανική Αριστερά Καταλονίας με 2,39% (9 έδρες),το Βασκικό Εθνικιστικό Κόμμα με 1,20% (8 έδρες), η Δημοκρατία και Ελευθερία με 2,25% (6 έδρες), η Ενωμένη Αριστερά με 3,68% (2 έδρες) και ο συνασπισμός Καναρίων Νήσων με 0,32% (1 έδρα). Λόγω αδυναμίας ανάδειξης κυβέρνησης μετά την αποτυχημένη λήψη ψήφου εμπιστοσύνης από τον πρόεδρο του Σοσιαλιστικού Κόμματος Πέδρο Σάντσεθ και δεδομένου ότι ο πρόεδρος του πρώτου σε ψήφους Λαϊκού Κόμματος, Μαριάνο Ραχόι απέρριψε παρόμοια διαδικασία, η Ισπανία οδηγήθηκε σε επαναληπτικές εκλογές τον Ιούνιο του 2016.

Αποτελέσματα

Κογκρέσο των Αντιπροσώπων

Συνολικά

{| class="wikitable"
|-
!Κόμματα που έλαβαν λιγότερο από 0,1% των ψήφων
|width=80|100.226
|width=50|0,40
|width=50|–
|width=40|0
|width=40|±0
|-

Γερουσία

Παραπομπές 

2015
Εκκλησία Μαρίας Μαγδαληνής

Η Εκκλησία της Μαρίας Μαγδαληνής () είναι Ρωσική Ορθόδοξη εκκλησία, η οποία ευρίσκεται επί του Όρους των Ελαιών, πλησίον του Κήπου της Γεσθημανής στην Ανατολική Ιερουσαλήμ.

Ιστορία 

Η εκκλησία είναι αφιερωμένη στην Μαρία Μαγδαληνή, ακόλουθο του Ιησού. Σύμφωνα με το δέκατο έκτο κεφάλαιο του Ευαγγελίου του Μάρκου, η Μαρία Μαγδαληνή ήταν η πρώτη που είδε τον Χριστό μετά την ανάστασή του. () Θεωρείται ως καθοριστική και σημαντική μαθήτρια του Ιησού, ενώ φέρεται ως η κύρια γυναίκα ακόλουθός του, μαζί με την Μαρία της Βηθανίας, την οποία ορισμένοι θεωρούν ως το ίδιο πρόσωπο με την Μαρία Μαγδαληνή.

Η εκκλησία ανεγέρθηκε το 1886 από τον Τσάρο Αλέξανδρο Γ΄ εις μνήμην της μητέρας του, Αυτοκράτειρας Μαρίας Αλεξάντροβνα της Ρωσίας. Τον σχεδιασμό της ανέλαβε ο Νταβίντ Γκριμ, ακολουθώντας τον παραδοσιακό αρχιτεκτονικό ρυθμό της υπερυψωμένης οροφής, ο οποίος ήταν ιδιαιτέρως δημοφιλής στην Ρωσία κατά την διάρκεια του 16ου και του 17ου αιώνα, ενώ περιελάμβανε επτά διαφορετικούς, επιχρυσωμένους και κρεμμυδόσχημους τρούλους. Το μοναστήρι ευρίσκεται ακριβώς απέναντι από την Κοιλάδα των Κέδρων και το Όρος του Ναού.

Δύο Οσιομάρτυρες, η Μεγάλη Δούκισσα Ελισάβετ Φεοντόροβνα της Ρωσίας και η συμπατριώτισσά της μοναχή, Βαρβάρα Γιακόβλεβα, είναι θαμμένες εντός της εκκλησίας.

Στην διάρκεια της δεκαετίας του 1930, η Πριγκίπισσα Αλίκη του Μπάττενμπεργκ, μητέρα του Δούκα του Εδιμβούργου, επισκέφτηκε την εκκλησία και ζήτησε να ταφεί πλησίον της θείας της, Μεγάλης Δούκισσας Ελισάβετ. Το 1969, απεβίωσε στο Παλάτι του Μπάκιγχαμ. Το 1988, τα λείψανά της μεταφέρθηκαν σε μία κρύπτη κάτω από την εκκλησία.

Παραπομπές

Εξωτερικοί σύνδεσμοι 

 Επίσημη Ιστοσελίδα 
 Ιστοσελίδα της Ρωσικής Εκκλησιαστικής Αποστολής στην Ιερουσαλήμ 
 Εικονική περιήγηση στο εσωτερικό της εκκλησίας 

Χώροι λατρείας στην Ιερουσαλήμ
Ρωσική Ορθόδοξη Εκκλησία
Σταμάτιος Χατζήμπεης

Ο Σταμάτιος Χατζήμπεης (1895 – 7 Νοεμβρίου 1963), του Στεφάνου ήταν Έλληνας στρατιωτικός και πολιτικός.

Βιογραφικά στοιχεία 
Γεννήθηκε στο Τσεσμέ της Μικράς Ασίας. Πολέμησε στον Πρώτο Παγκόσμιο Πόλεμο και στο μέτωπο της Μακεδονίας, τραυματίστηκε και έμεινε ανάπηρος από το ένα μάτι.
Ήταν μέλος του Εθνικού Συμβουλίου της ΠΕΕΑ και γραμματέας Εθνικής Οικονομίας στην κυβέρνηση του βουνού, το 1944. Την ίδια περίοδο ήταν και πρόεδρος του Οργανισμού Λιμένος Πειραιώς (ΟΛΠ).
Αποστρατεύτηκε με το βαθμό του συνταγματάρχη σε πολεμική διαθεσιμότητα και ασχολήθηκε με τα κοινά. Για πρώτη φορά εξελέγη βουλευτής Πειραιώς το 1932 και το 1933 και επανεξελέγη βουλευτής Πειραιώς και Νήσων το 1936 με το Κόμμα Φιλελευθέρων.
Στις εκλογές του 1950 εξελέγη βουλευτής Πειραιώς και Νήσων με το Κόμμα Αριστερών Φιλελευθέρων (ανήκε στην Δημοκρατική Παράταξη). 

Πέθανε στην Αθήνα το 1963 και κηδεύθηκε στο Πρώτο Νεκροταφείο Αθηνών στις 8 Νοεμβρίου.

Παραπομπές

Βουλευτές Πειραιά
Βουλευτές Πειραιώς και Νήσων
Έλληνες αξιωματικοί του Στρατού Ξηράς
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με το Κόμμα Αριστερών Φιλελευθέρων
Μέλη του ΕΑΜ
Οι Καυτές Νύχτες του Δον Ζουάν

Ταινία - ερωτική περιπέτεια - του 1971, σε παραγωγή Ιταλίας - Ισπανίας, διάρκειας 101 λεπτών (ιταλικός πρωτότυπος τίτλος: Le calde notti di Don Giovanni).

Πλοκή
Η φήμη του μεγάλου γυναικοκατακτητή Δον Ζουάν εγείρει ανησυχίες και αντιδράσεις στις πιο ισχυρές οικογένειες της Ισπανίας. Έτσι, ο Δον Ζουάν εξορίζεται στην Ανατολή, όπου γνωρίζει τον πανίσχυρο Σουλτάνο Σαλίμ, με τον οποίο γίνεται φίλος. Ο Σουλτάνος μια μέρα τού αποκαλύπτει για την ύπαρξη μια πανέμορφης πριγκίπισσας που ζει μόνη σε κάποιο παλάτι, την οποία κανένας άνδρας δεν μπορεί να κατακτήσει. Φυσικά η πρόκληση είναι μεγάλη για τον Δον Ζουάν...

Συντελεστές
Πρωταγωνιστούν: Έντβιτζε Φένεκ, Μπάρμπαρα Μπουσέ, Robert Hoffmann, Ira von Fürstenberg, Annabella Incontrera, Lucretia Love 

Σενάριο: Keith Luger, Arturo Marcos, Arpad DeRiso, Aldo Crudo, José Zorrilla 

Σκηνοθεσία: Alfonso Brescia

Ταινίες του 1971
Ιταλόφωνες ταινίες
Ιταλικές ταινίες
Ιταλικές κωμικές ταινίες
Ερωτικές ταινίες
Ταινίες σε σκηνοθεσία Αλφόνσο Μπρέσια
HMS Cambrian (R85)

Το HMS Cambrian ήταν αντιτορπιλικό κλάσης C του Βασιλικού Ναυτικού, το έβδομο πλοίο του ναυτικού με αυτό το όνομα. Παραγγέλθηκε στις 16 Φεβρουαρίου 1942, αρχικά ως HMS Spitfire, όμως πριν από την καθέλκυση του μετονομάστηκε σε Cambrian. Έλαβε μέρος σε αποστολές συνοδείας νηοπομπών κατά τον Β΄ Παγκόσμιο Πόλεμο ενώ μεταπολεμικά παρέμεινε κατά κύριο λόγο στην εφεδρεία, με εξαίρεση τις επιχειρήσεις στην Ταγκανίκα.

Επιχειρησιακή ιστορία

Β΄ Παγκόσμιος Πόλεμος 
Το Cambrian εντάχθηκε στον 6ο Στολίσκο Αντιτορπιλικών του Home Fleet και ανέλαβε αποστολές συνοδείας νηοπομπών στον Ατλαντικό και την Αρκτική. Το 1945 επελέγη μαζί με άλλα σκάφη για να σταλεί στην Άπω Ανατολή, όμως έφτασε στο θέατρο επιχειρήσεων μετά από την συνθηκολόγηση της Ιαπωνίας.

Μεταπολεμική περίοδος 
Μετά το τέλος της σύρραξης το Cambrian στάλθηκε στην εφεδρεία. Μαζί με άλλα σκάφη της υποκλάσης Ca επελέγη το 1963 για εκσυγχρονισμό. Στα πλαίσια της αναβάθμισης η γέφυρα μετασκευάστηκε ώστε να είναι πλέον περίκλειστη, προστέθηκε νέο σύστημα ελέγχου πυρός, καθώς και ανθυποβρυχιακά ολμοβόλα.

Τον Ιανουάριο του 1964 το αντιτορπιλικό βρίσκονταν στα νερά της ανατολικής Αφρικής, ενώ λάμβαναν χώρα επιχειρήσεις καταστολής της εξέγερσης ενός συντάγματος του στρατού της Ταγκανίκας που είχε Βρετανούς αξιωματικούς. Το Cambrian ήταν ένα από τα πλοία της συνοδείας του αεροπλανοφόρου HMS Centaur που αποβίβασε πεζοναύτες. Το Cambrian παρείχε υποστηρικτικά πυρά κατά την διάρκεια της επιχείρησης.

Η πορεία του πλοίου ολοκληρώθηκε το 1971, οπότε και διαλύθηκε για σκραπ.

Παραπομπές

Βιβλιογραφία

Εξωτερικοί σύνδεσμοι 
 HMS Cambrian Association website

Αντιτορπιλικά κλάσης C (1943) του Βασιλικού Ναυτικού
Χορωδία ΕΡΤ

Η Χορωδία της ΕΡΤ αποτελεί μέρος των μουσικών συνόλων της ΕΡΤ και είναι η παλαιότερη μικτή επαγγελματική χορωδία γενικού ρεπερτορίου στην Ελλάδα· στον αντίποδα υπάρχει η χορωδία της Λυρικής Σκηνής, η οποία ειδικεύεται στην όπερα, καθώς και η χορωδία των Μουσικών Συνόλων του Δήμου Αθηναίων, με την οποία τακτικά συνεργάζεται σε μεγάλα έργα συμφωνικού ρεπερτορίου.

Ιδρύθηκε το 1977 από τον τότε διευθυντή του Τρίτου Προγράμματος, Μάνο Χατζιδάκι ως «Χορωδία του Τρίτου».

Πρώτος της μαέστρος της διετέλεσε ο Αντώνης Κοντογεωργίου, ο οποίος διαμόρφωσε την ύπαρξη και εξέλιξη της χορωδίας. Άλλοι μαέστροι που κατά καιρούς διηύθυναν τη χορωδία είναι ο Γιάννης Μάντακας (πριν την επίσημη σύστασή της), ο Γιάννης Αδαμίδης, η Έλλη Νικολαΐδου, ο Θεόδωρος Αντωνίου κ.ά. Επίσης κατά καιρούς δίδαξαν τη χορωδία ο Fritz Schieri (καθηγητής στη Μουσική Ακαδημία του Μονάχου) και Wolfgang Schubert (διευθυντής της Χορωδίας της Βαυαρικής Ραδιοφωνίας). Αρχικά αποτελούνταν από 18 μέλη, στο απόγειό της έφτασε τα 64, ενώ από το 2016 αποτελείται από 28 μέλη.

Στο ρεπερτόριο της συγκαταλέγονται μεταξύ άλλων έργα για χορωδία και ορχήστρα των: Βέρντι, Βιβάλντι, Κόνταϊ, Λιστ, Μάλερ, Μέντελσον Μπαρτόλντι, Μότσαρτ, Μπαχ (πατέρα και γιου), Μπερλιόζ, Μπερνστάιν, Μπετόβεν, Μπραμς, Μπρούκνερ, Ντβόρζακ, Ντεμπυσσύ, Ορφ, Περγκολέζι, Προκόφιεφ, Ροσσίνι, Σαιν-Σανς, Σκριάμπιν, Σοστακόβιτς, Σούμαν και της συζύγου του, Σούμπερτ, Στραβίνσκι, Φωρέ και Χάυντν. Συμμετείχε στις όπερες Αΐντα και Τραβιάτα (Βέρντι), I Capuleti e i Montecchi και Νόρμα (Μπελίνι), Κάρμεν (Μπιζέ), Lucrezia Borgia (Ντονιτσέττι), Les Troyens (Μπερλιόζ), L’Orfeo (Μοντεβέρντι), Ο Μαγικός Αυλός, Έτσι κάνουν όλες, Ντον Τζοβάννι και Οι Γάμοι του Φίγκαρο (Μότσαρτ), Τριστάνος και Ιζόλδη (Βάγκνερ), Η επιστροφή της Ελένης (Μικρούτσικος), Ο γυάλινος κύκλος (Μαραγκόπουλος), Ρέα (Σαμάρας) κ.ά.

Η δραστηριότητα της Χορωδίας στο εξωτερικό αυξήθηκε την διετία 1993-1994, όταν Γενικός Διευθυντής των Μουσικών Συνόλων ανέλαβε ο Μίκης Θεοδωράκης, χάριν στον οποίο πραγματοποιήθηκαν περισσότερες από τις 44 εμφανίσεις εκτός Ελλάδος (Αννόβερο, Κάιρο, Τουλούζη, Κολωνία, Μόναχο, Βελιγράδι, Φλωρεντία, Ελσίνκι, ΗΠΑ, Καναδάς, Κύπρος, Τουρκία και Τυνησία). Όμως το ρεπερτόριο σε όλες αυτές τις εξορμήσεις αποτελούνταν από έργα αποκλειστικά του Μίκη Θεοδωράκη.

Έχει συνεργαστεί με μεγάλες ορχήστρες, όπως η ορχήστρα της ΕΡΤ, Κρατική Ορχήστρα Αθηνών, Ορχήστρα της Όπερας της Τουλούζης κ.ά.

Η χορωδία έχει κατά καιρούς συνεργαστεί και με άλλους μαέστρους Έλληνες και ξένους.

Η χορωδία, μαζί με τα υπόλοιπα μουσικά σύνολα της ΕΡΤ, διαλύθηκαν το 2013, αλλά ανασυστάθηκαν το 2015.

Βιβλιογραφία
Μαριέλλη Σφακιανάκη: Εν χορώ, εκδόσεις «Κέδρος», Αθήνα 2014

Δείτε επίσης
Μουσικά Σύνολα ΕΡΤ

Παραπομπές

Χορωδίες
Ελληνική Ραδιοφωνία Τηλεόραση
Άγιοι Θεόδωροι Σειρών Αχαΐας

Οι Άγιοι Θεόδωροι είναι οικισμός και έδρα της τοπικής κοινότητας Σειρών, της δημοτικής ενότητας Αροανίας, του δήμου Καλαβρύτων, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης 

Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαβρύτων του νομού Αχαΐας, στο γεωγραφικό διαμέρισμα Πελοποννήσου.  
Μέχρι το 1928 ο οικισμός ονομαζόταν Λόπεσι ή Λιόπεσι (Λοπέσιον ή Λιοπέσιον), και μέχρι το 1953 ονομαζόταν Άγιος Θεόδωρος.

Γεωγραφία
Οι Άγιοι Θεόδωροι είναι ορεινός οικισμός στο νότιο τμήμα του νομού Αχαΐας, κοντά στα όρια τόσο με τον νομό Αρκαδίας όσο και με τον νομό Ηλείας. Βρίσκεται στις νότιες κλιτύς της κορυφής «Μάνδρες» (προέκταση στα δυτικά του όρους Προφήτης Ηλίας) και κοντά στις πηγές του ποταμού Αροανίου, σε μέσο σταθμικό υψόμετρο 760. Απέχει 154 χλμ. περίπου ΝΑ. της Πάτρας.

Πληθυσμός

Διοικητικές μεταβολές μέχρι τον «Καλλικράτη»
Ως Λόπεσι

Ο οικισμός αναγνωρίστηκε το 1835 και προσαρτήθηκε στον δήμο Σειρών του τότε νομού Αχαΐας και Ήλιδος. Το 1899 υπήχθη στον νομό Αχαΐας, αλλά το 1909 ξαναπέρασε στον νομό Αχαΐας και Ήλιδος. Το 1928 μετονομάστηκε σε Άγιος Θεόδωρος

Ως Άγιος Θεόδωρος

Ο οικισμός αποσπάστηκε το 1930 από τον νομό Αχαΐας και Ήλιδος και υπήχθη στον νομό Αχαΐας. Το 1953 μετονομάστηκε σε Άγιοι Θεόδωροι

Ως Άγιοι Θεόδωροι
Με το ΦΕΚ 244Α - 04/12/1997 αποσπάστηκε από την κοινότητα Σειρών και προσαρτήθηκε στον δήμο Αροανίας
Με το ΦΕΚ 87Α - 07/06/2010 αποσπάστηκε από τον δήμο Αροανίας και προσαρτήθηκε στον δήμο Καλαβρύτων

(Πηγή: )

Αξιοθέατα
Η εκκλησία των Αγίων θεοδώρων, στο ανατολικό τμήμα του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Χάρτες «ROAD» (Αχαΐα, 1:100.000)
eetaa.gr

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Χωριά του νομού Αχαΐας
Δήμος Αροανίας
Δήμος Καλαβρύτων
Άννα Καραμανλή

Η Άννα Καραμανλή (γεννήθηκε στη Θεσσαλονίκη στις 10 Μαΐου 1968) είναι Ελληνίδα πολιτικός, δημοσιογράφος κυρίως του αθλητικού ρεπορτάζ και πρώην αθλήτρια.

Βιογραφία

Αθλητική σταδιοδρομία 
Υπήρξε αθλήτρια στίβου του Άρη στο αγώνισμα του άλματος εις μήκος και μέλος της Εθνικής Ομάδας Στίβου. Μεταξύ των επιτυχιών της ξεχωρίζουν η διάκρισή της στους Βαλκανικούς Αγώνες Στίβου του 1984, καθώς και η πανελλήνια νίκη της το 1985.

Πολιτική σταδιοδρομία 
Στις Ελληνικές βουλευτικές εκλογές του Μαΐου και του Ιουνίου 2012, καθώς και του Ιανουαρίου και του Σεπτεμβρίου 2015 εκλέχθηκε βουλευτής με το ψηφοδέλτιο της Νέας Δημοκρατίας στην Β΄ εκλογική περιφέρεια Αθηνών.

Προσωπική ζωή 
Υπήρξε παντρεμένη με τον διεθνή μπασκετμπολίστα Μιχάλη Ρωμανίδη, με τον οποίο απέκτησε δύο παιδιά, έναν γιο, τον Στρατή (γενν. 1991) και μία κόρη, την Ελισάβετ (γενν. 2001). Η Άννα Καραμανλή δεν έχει συγγενικές σχέσεις με τον πρώην πρωθυπουργό Κώστα Καραμανλή. Η συνωνυμία αυτών είναι τυχαία.

Παραπομπές 
 Άννα Αρκαδίου Καραμανλή, βιογραφικά στοιχεία στον ιστότοπο της Βουλής των Ελλήνων.

Πηγές 

Έλληνες αθλητικογράφοι
Ελληνίδες αθλήτριες του στίβου
Ελληνίδες αθλήτριες του άλματος εις μήκος
Βουλευτές εκλεγμένοι με τη Νέα Δημοκρατία
Βουλευτές Β' Αθηνών
Βουλευτές Β3' Νότιου Τομέα Αθηνών
Αθλητές στίβου Άρη
Κάτοχοι μεταλλίων του Πανελλήνιου Πρωταθλήματος Στίβου
High Stakes & Dangerous Men

Το High Stakes & Dangerous Men είναι το 13ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1992 μέσω της δισκογραφικής εταιρίας "Razor".

Το συγκρότημα επανήλθε το 1990, μετά από μία περίοδο προβλημάτων, με τους Μογκ και Γουέι να πλαισιώνονται από τον κιθαρίστα Λώρενς Άρτσερ, τον κιμπορντίστα Ντον Έρεϊ και το ντράμερ Κλάιβ Έντουαρντς. Την παραγωγή του άλμπουμ ανέλαβε ο Κιτ Γούλβεν και ο τίτλος του προέρχεται από ένα μυθιστόρημα το οποίο διάβαζε ο τραγουδιστής του συγκροτήματος εκείνη την περίοδο με τίτλο "High Stakes And Desperate Men".

Κατά την ιαπωνική περιοδεία για την προώθηση του δίσκου, το συγκρότημα ηχογράφησε το άλμπουμ "Lights Out in Tokyo", συνεχίζοντας με δύο επιτυχημένες περιοδείες στην Μεγάλη Βρετανία. Οι ευρωπαϊκές τους εμφανίσεις τελείωσαν στην Ρωσία, όπου στην τελευταία συναυλία ο Μογκ έπεσε από την σκηνή και έσπασε το πόδι του.

Λίστα Τραγουδιών
 "Borderline" (Mogg, Way, Archer) - 5:17
 "Primed for Time" (Mogg, Way, Archer) - 3:22
 "She's the One" (Mogg, Way, Archer) - 3:44
 "Ain't Life Sweet" (Mogg, Way, Archer, Edwards) - 3:42
 "Don't Want to Lose You" (Mogg, Way, Archer) - 5:37
 "Burnin' Fire" (Mogg, Way, Archer) - 4:02
 "Running Up the Highway" (Mogg, Way, Archer) - 4:39
 "Back Door Man" (Mogg, Way, Archer) - 5:06
 "One of Those Nights" (Mogg, Way, Archer) - 4:11
 "Revolution" (Mogg, Way, Archer) - 4:06
 "Love Deadly Love" (Mogg, Way, Archer) - 4:53
 "Let the Good Times Roll" (Mogg, Way, Archer) - 4:12

Μέλη των UFO
Οι μουσικοί οι οποίοι ηχογράφησαν το "High Stakes & Dangerous Men" ήταν οι εξής:
 Φιλ Μογκ - φωνητικά
 Λώρενς Άρτσερ - κιθάρα
 Πιτ Γουέι - μπάσο
 Ντον Έρεϊ - πλήκτρα
 Κλάιβ Έντουαρντς - τύμπανα

Γκεστ συμμετοχές
 Τέρι Ρέιντ - φωνητικά
 Στίβι Βαν Λανγκ - φωνητικά

Παραπομπές

Πηγές
 High Stakes & Dangerous Men - UFO | Songs, Reviews, Credits | AllMusic
 UFO - High Stakes & Dangerous Men (album review) | Sputnikmusic
 MusicMight :: Artists :: UFO 

Δισκογραφία των UFO
Άλμπουμ του 1992
Walk on Water

Το Walk on Water είναι το 14ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 14 Απριλίου του 1995 μέσω της δισκογραφικής εταιρίας "Zero Corporation".

Ιστορία του δίσκου
Αφού εγκαταλείφθηκε η ιδέα της επανένωσης με τον Πολ Τσάπμαν, η κλασική σύνθεση των UFO πήρε την απόφαση να ενώσει και πάλι τις δυνάμεις της το 1993, με πρώτη προσπάθεια μία σύντομη περιοδεία με τους Quiet Riot στην Γερμανία. Tο set list του συγκροτήματος ήταν παρόμοιο με αυτό του δίσκου "Strangers in the Night", ενώ έπαιζαν και μερικά από τα τραγούδια του δίσκου "Thank You" του Μίκαελ Σένκερ.

Τον Απρίλιο του 1994, το συγκρότημα εμφανίστηκε σε φεστιβάλ του Σαν Αντόνιο των ΗΠΑ μαζί με ονόματα όπως οι Motörhead, Blue Öyster Cult και Yngwie Malmsteen. Στην συνέχεια, υπέγραψαν στην δισκογραφική εταιρεία "Zero Corporation Records" από την Ιαπωνία, η οποία χρηματοδότησε την δημιουργία του άλμπουμ "Walk on Water". Ο δίσκος ηχογραφήθηκε στα "Rumbo Recorders" του Κανόγκα Παρκ της Καλιφόρνια με παραγωγό τον Ρον Νέβισον.

Το συγκρότημα περιόδευσε στην Βόρεια Αμερική με support συγκροτήματα τους Triangle και Lode στα τέλη Ιουνίου του 1995, κατά την οποία εμφανίστηκαν ως πρώτο όνομα στο "Milwaukee festival". Ο Πάρκερ αντικαταστάθηκε από τον Σάιμον Ράιτ και η περιοδεία συνεχίστηκε μέχρι το Νοέμβριο του ίδιου έτους.

Κατά την διάρκεια της περιοδείας, ο Σένκερ εξαφανίστηκε και πάλι, οδηγώντας στην ακύρωση δεκαεπτά εμφανίσεων τους.

Το άλμπουμ κυκλοφόρησε εκτός Ιαπωνίας, το 1997.

Λίστα Τραγουδιών

Μπόνους τραγούδια

Μέλη των UFO
Οι μουσικοί οι οποίοι ηχογράφησαν το "Walk on Water" ήταν οι εξής:
 Φιλ Μογκ - φωνητικά
 Μίκαελ Σένκερ - κιθάρα
 Πιτ Γουέι - μπάσο
 Πωλ Ρέιμοντ - πλήκτρα
 Άντι Πάρκερ - τύμπανα

Γκεστ συμμετοχές
 Μαρκ Φίλιπς - φωνητικά

Παραπομπές

Πηγές
 Walk on Water - UFO | Songs, Reviews, Credits | AllMusic
 UFO - Walk on Water (album review) | Sputnikmusic
 MusicMight :: Artists :: UFO

Δισκογραφία των UFO
Άλμπουμ του 1995
Κοσμάς Μπουρμπούλης

Ο Κοσμάς Μπουρμπούλης (Ληξούρι, 1880   - Αθήνα, 1952) ήταν Έλληνας γιατρός και πολιτικός.

Βιογραφία 
Γεννήθηκε το 1880 και σπούδασε ιατρική στο Πανεπιστήμιο Αθηνών, ειδικευόμενος στη χειρουργική. 
Εξελέγη βουλευτής Κεφαλληνίας το 1926 με το Κόμμα των Ελευθεροφρόνων και έπειτα γερουσιαστής Κεφαλληνίας για το διάστημα 1929-1935, ενώ το 1935 εκλέχθηκε βουλευτής με την Ένωση Βασιλοφρόνων.

Ήταν υφυπουργός παρά τω Πρωθυπουργώ από τις 26 Δεκεμβρίου 1936
 ως τις 20 Απριλίου 1941 στις κυβερνήσεις του Μεταξά και του Κορυζή. 

Πέθανε στην Αθήνα το 1952.

Παραπομπές 

Βουλευτές Κεφαλληνίας
Έλληνες Γερουσιαστές
Έλληνες υφυπουργοί παρά τω Πρωθυπουργώ
Βουλευτές εκλεγμένοι με το Κόμμα των Ελευθεροφρόνων
Αποστολή Αγίου Σέργιου Ιεροσολύμων

Η Αποστολή Αγίου Σέργιου ή Ξενώνας Αγίου Σέργιου είναι κτίριο ανεγερθέν στα Ιεροσόλυμα το 1890 από την Ορθόδοξη Αυτοκρατορική Εταιρεία Παλαιστίνης, χάρη στις δωρεές του Μέγα Δούκα Σέργιου της Ρωσίας. Τελεί υπό την δικαιοδοσία της Ρωσικής Αποστολής Ιεροσολύμων.

Ιστορία 
 

Το κτίριο ανεγέρθηκε σε νεοαναγεννησιακό ρυθμό από τον αρχιτέκτονα Φρανκ Ζιά, έπειτα από σχετική παραγγελία του Μέγα Δούκα Σέργιου, για την φιλοξενία των Ρώσων προσκυνητών εξέχουσας σημασίας. Έχει έκταση 36.000 m² και αποτελεί ένα από τα ομορφότερα κτίρια των Ιεροσολύμων. Εικοσιπέντε διαμερίσματα ενοικιάζονταν στους προσκυνητές, υπό συνθήκες μεγάλων ανέσεων για την εποχή εκείνη.

Το προσωπικό της Ρωσικής Αποστολής Ιεροσολύμων εκδιώχθηκε κατά τις απαρχές του Α΄ Παγκοσμίου Πολέμου από τις Οθωμανικές Αρχές, οι οποίες ήσαν σύμμαχες της Γερμανικής Αυτοκρατορίας, ενώ τα κτίρια χρησιμοποιήθηκαν ως κατάλυμα από τα τουρκικά στρατεύματα. Καθώς οι προσκυνητές είχαν παύσει να προσέρχονται στους Αγίους Τόπους, λόγω της Επανάστασης του 1917, η Αποστολή Αγίου Σέργιου στην συνέχεια ενοικιάστηκε στις Βρετανικές Αρχές, κατά την περίοδο της Παλαιστίνης υπό Βρετανική Εντολή, έως και το 1948. Φιλοξένησε, τότε, το γραφείο μετανάστευσης.

Έχοντας μετατραπεί στο Υπουργείο Γεωργίας του Κράτους του Ισραήλ, επεστράφη, μετά την επίσκεψη του Βλαντίμιρ Πούτιν και των διαπραγματεύσεων που ακολούθησαν το 2008, στην Ρωσία τον Οκτώβριο του 2008, μια απόφαση η οποία επικυρώθηκε τον Φεβρουάριο του 2009. Ωστόσο, οι τελευταίες ισραηλινές κρατικές υπηρεσίες δεν αποχώρησαν από το κτίριο παρά μονάχα το 2011. Δεν ήταν παρά μόνον το 2011 που το Ρωσικό Πάσχα μπόρεσε να εορταστεί εντός της αυλής του κτιρίου.

Σήμερα, φιλοξενεί τα γραφεία της Ρωσικής Ορθόδοξης Εταιρείας της Παλαιστίνης, καθώς τα πρώην γραφεία της Αποστολής Αγίου Αλεξάνδρου Ιεροσολύμων είχαν διακόψει οποιαδήποτε είδους σχέση με τις ορθόδοξες θρησκευτικές αρχές το 1986.

Οι τελευταίοι ένοικοι ενός τμήματος του κτιρίου δεν αποχώρησαν παρά μονάχα τον Αύγουστο του 2012. Το κτίριο είναι πλήρως ανακαινισμένο.

Πηγές 
 Conservons la Russie en Terre Sainte Сохраним Россию в Святой Земле! Летопись Императорского Православного Палестинского Общества 2007—2012 гг. К 130-летию ИППО Pour les 130 ans de la Société impériale orthodoxe de Palestine, éd. de la Société impériale orthodoxe de Palestine Издание ИППО // L. N. Blinova, Youri Gratchov, Oleg Ozerov, Pavel Platonov, Moscou, Jérusalem, 2012. ISBN 978-965-7392-31-7
 Le Messager de Jérusalem, Société impériale orthodoxe de Palestine ИППО, Вып. 1. 2012. Numéro pour les 130 ans de la Société impériale orthodoxe de Palestine. 158 pages. ISBN 978-965-7392-29-4

Δείτε επίσης 
Ρωσική Αποστολή Ιεροσολύμων
Αποστολή Αγίου Βενιαμίν Ιεροσολύμων

Εξωτερικοί σύνδεσμοι 
Άρθρο του Grand Québec σχετικά με την ρωσική Αποστολή Ιεροσολύμων

Ιερουσαλήμ
Χριστιανισμός στο Ισραήλ
Δ΄ Εθνική ποδοσφαίρου ανδρών 1992-93

Το πρωτάθλημα της Δ΄ Εθνικής ποδοσφαίρου 1992-93 διοργανώθηκε με τη συμμετοχή 218 ομάδων, οι οποίες χωρίστηκαν σε 12 διαφορετικούς ομίλους με συμμετοχή 16 έως και 20 ομάδων. Ήταν η πρώτη χρονιά εφαρμογής του συστήματος βαθμολόγησης 3-1-0. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι τελευταίες ομάδες υποβιβάστηκαν στα Τοπικά Πρωταθλήματα.

Βαθμολογίες

1ος Όμιλος 
Στον όμιλο συμμετείχαν σύλλογοι της Κρήτης.

 Εργοτέλης: -3β.
 ΑΟ Ασημίου:-1β.

2ος Όμιλος 
Στον όμιλο συμμετείχαν σύλλογοι των νησιών του Αιγαίου.

 ΑΕ Κως -3β.
 Ιωνικός Χίου -6β.
 Μύκονος -1β.

3ος Όμιλος 
Στον όμιλο συμμετείχαν σύλλογοι της Αθήνας, Ανατολικής Αττικής και Βοιωτίας

 Ο ΠΑΟ Κυριακίου αποσύρθηκε από το πρωτάθλημα

4ος Όμιλος 
Στον όμιλο συμμετείχαν σύλλογοι του Πειραιά, Δυτικής Αττικής, Ευβοίας

 Μαύρος Αετός Κερατσινίου: -3β.
 Περαμαϊκός -1β.

5ος Όμιλος

6ος Όμιλος

7ος Όμιλος

8ος Όμιλος

9ος Όμιλος 

 Α.Μ.Σ. Αλεξάνδρεια -3β.
 Εθνικός Αξιούπολης -3β.

10ος Όμιλος

11ος Όμιλος 

 Ηρακλής Πολυκάρπης: -3β.

12ος Όμιλος 

 Άρης Ζυγού -1β.
 ΑΣ Πέπλου -3β.

Πηγές 

rsssf.com  Greece - List of Fourth Level Final Tables, 1992/93 ,Alexander Mastrogiannopoulos

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1992-1993
Λότους Ρέισινγκ

Η Λότους Ρέισινγκ (Lotus Racing) ήταν Βρετανική ομάδα της Φόρμουλα 1 με Μαλαισιανή άδεια, η οποία αγωνίστηκε με το όνομα αυτό το 2010 και εν συνεχεία ως Τιμ Λότους (Team Lotus) το 2011.

Ιστορία 

Η ομάδα ιδρύθηκε από έναν όμιλο Μαλαισιανών επιχειρηματιών που είχε ως επικεφαλής τον Τόνι Φερνάντες, χρησιμοποιώντας άδεια από τον όμιλο Λότους για τη χρήση του ονόματος Λότους Ρέισινγκ στο πρωτάθλημα της Φόρμουλα 1 του 2010. Η ομάδα έκανε την είσοδό της στο πρωτάθλημα μετά την αποχώρηση της ομάδας της BMW το 2009. Αφού έληξε η τρέχουσα άδειά της, η ομάδα κάνοντας μια νέα συμφωνία αγόρασε για την επόμενη σεζόν του 2011 την ιστορική επωνυμία Τιμ Λότους (Team Lotus).

Ο όμιλος Κέιτερχαμ (Caterham Group) συστάθηκε όταν ο Τόνι Φερνάντες αγόρασε τη βρετανική εταιρεία κατασκευής σπορ αυτοκινήτων Caterham Cars.  Η ομάδα, αν και αποτελούσε μέρος του ομίλου, συνέχισε να αγωνίζεται με το όνομα Τιμ Λότους στο Πρωτάθλημα Φόρμουλα 1 του 2011.

Τον Νοέμβριο του 2011, η ομάδα ζήτησε από την επιτροπή της Φόρμουλα 1 στη σεζόν του 2012 να αλλάξει επίσημα ως κατασκευαστής το όνομά της από Λότους σε Κέιτερχαμ (Caterham), διότι η ομάδα Ρενώ Φόρμουλα 1 (Renault F1) άλλαξε το όνομά της σε Λότους. Το όνομα της ομάδας άλλαξε τελικά σε Κέιτερχαμ Φόρμουλα 1 (Caterham F1 Team). Αγωνίστηκε με τη νέα της επωνυμία, σε συνδυασμό με την Caterham Racing Team Junior που αγωνίστηκε αντίστοιχα στο Πρωτάθλημα Φόρμουλα 2.

Επιδόσεις 
Η ομάδα αγωνίστηκε στη Φόρμουλα 1 σε 38 αγώνες, από τη σεζόν του 2010 (Γκραν Πρι Μπαχρέιν) μέχρι τη σεζόν του 2011 (Γκραν Πρι Βραζιλίας), χωρίς να καταφέρει να συγκεντρώσει βαθμούς ή να κάνει κάποια διάκριση. Στο Παγκόσμιο Πρωτάθλημα κατασκευαστών της Φόρμουλα 1 η ομάδα κατατάχθηκε και τις δύο σεζόν στη δέκατη και τελευταία θέση.

Μονοθέσια

Παραπομπές

Εξωτερικοί σύνδεσμοι 

 Επίσημη Ιστοσελίδα της ομάδας ως Κέιτερχαμ Φόρμουλα 1

Ομάδες Φόρμουλα 1
Άρα ο Ωραίος

Ο Άρα ο Ωραίος  (επίσης γνωστός ως Άρα ο Όμορφος) (Αρμενικά:Արա Գեղեցիկ, Ara Geghetsik) είναι μυθικός Αρμένιος πατριαρχικός ήρωας. Είναι γνωστός στην αρμενική λογοτεχνία για τον δημοφιλή μύθο σύμφωνα με τον οποίο ήταν τόσο όμορφος που η Ασσύρια Βασίλισσα Σεμίραμις ξεκίνησε πόλεμο κατά της Αρμενίας μόνο και μόνο για να τον αποκτήσει. Μερικές φορές συσχετίζεται με τον ιστορικό Βασιλιά Αραράτ που ήταν γνωστός ως Αραμέ και βασίλευσε τον 9ο αι. π.Χ..

Ο θρύλος
Εκείνη την περίοδο εκεί κατοικούσε η Σεμίραμις (στα Αρμενικά Σεμίραμ), που ήταν Βασίλισσα της Νινευή. Ο άντρας της ήταν ο Νίνους, ο οποίος την μίσησε λόγω της απιστίας της και κατέληξε να εγκαταλείψει τη χώρα του.

Η μάχη ξεκίνησε όταν η Σεμίραμις έφτασε στην περιοχή που λέγεται Αραράτ. Διέταξε τους αρχηγούς της να αιχμαλωτίσουν τον Άρα ζωντανό, ο οποίος όμως νικήθηκε και σκοτώθηκε από έναν από τους γιους της. Το πτώμα του βρέθηκε στο πεδίο της μάχης ανάμεσα στους άλλους σκοτωμένους στρατιώτες. Ο Άρα ήταν γιος του Άραμ και απόγονος του Χάικ.

Δείτε ακόμα 
Χάικ
Άραμ (γιος του Χαρμά)
Σεμίραμις

Παραπομπές

Εξωτερικοί σύνδεσμοι
Μικρή περίληψη
Αρμένικοι θρύλοι
Άρα
Το σώμα του πάνω στην κορυφή του κάστρου
Η μεταμφίεση

Μυθολογία της Αρμενίας
Zork: Grand Inquisitor

Το Zork: Grand Inquisitor είναι βιντεοπαιχνίδι περιπέτειας πρώτου προσώπου που αναπτύχθηκε από την Activision για τα Microsoft Windows και τα Macintosh. Είναι μέρος των σειρών διαδραστικής φαντασίας Zork και Enchanter. Θέτει τον παίκτη στη διαδικασία επίλυσης γρίφων και χρήσης μαγείας, με σκοπό να επαναφέρει τη μαγεία που έχει απαγορευθεί στον κόσμο του Zork. Το παιχνίδι περιλαμβάνει έναν αριθμό χαρακτήρων, μεταξύ των οποίων ο Erick Avari, Michael McKean, Amy D. Jacobson, Marty Ingels, Earl Boen, Jordana Capra, Dirk Benedict, και Rip Taylor. Το Zork: The Undiscovered Underground γράφτηκε και κυκλοφόρησε ως προωθητικό sequel του παιχνιδιού.

Εξωτερικοί σύνδεσμοι

Return to Hotel New Zork - Mirror of the Activision promotional mini site 'Hotel New Zork' (as archived at the Internet Archive)
Zork: Grand Inquisitor summary and review στο Adventure Classic Gaming
Zork: Grand Inquisitor at The JAVE

Βιντεοπαιχνίδια του 1997
Βιντεοπαιχνίδια περιπέτειας πρώτου προσώπου
Βιντεοπαιχνίδια της Activision
Βιντεοπαιχνίδια των Windows
Βιντεοπαιχνίδια των Mac OS